جل شکتی وزارت
جل جیون مشن نے پائپ کے ذریعہ پینے کے پانی کے 12کروڑکنکشن لگانے کا ایک سنگ میل حاصل کیا
بھارت ، وزیراعظم جناب نریندرمودی کے ‘‘ہرگھرجل’’ کے خواب کوپوراکرنے کی جانب مسلسل تیزی سے قدم بڑھارہاہے
پورے ملک میں 9.06لاکھ اسکولوں اور 9.39لاکھ آنگن واڑی مراکز کوپائپ لائن کے ذریعہ پینے کاپانی فراہم کیاجارہاہے
22016ایسی بستیاں اورعلاقے جہاں پہلے سے آرسینک /فلورائیڈ سے آلودہ پانی فراہم کیاجارہاتھا ، اب جل جیون مشن کے تحت پینے کا صاف اورمحفوظ پانی سپلائی کیاجارہاہے
آزادی کاامرت کال کے تحت ، جل جیون مشن  نے ملک بھرکے 12کروڑسے زیادہ دیہی گھروں میں پائپ کے ذریعہ پینے کے محفوظ اورصاف پانی کی فراہمی کو یقینی بناکرایک اہم سنگ میل حاصل کیاہے ۔15اگست 2019کو جب لال قلعہ کی فصیل سے وزیراعظم جناب نریندرمودی کے ذریعہ جل جیون مشن کے آغاز کا اعلان کیاگیاتھا، ملک بھرمیں محض 3.23کروڑ دیہی گھروں میں پائپ کے ذریعہ پینے کا صاف پانی سپلائی کیاجارہاتھا۔
آج پانچ ریاستوں  اورمرکزکے زیرانتظام تین علاقوں  میں صد فیصدگھروں میں پائپ کے ذریعہ پینے کاصاف پانی فراہم کیاجارہاہے ۔دوسری جانب ہماچل پردیش میں 98.35فیصد اوربہارمیں 96.05فیصد گھروں میں پائپ کے ذریعہ پینےکا صاف پانی فراہم کیاجارہاہے اوروہاں جلد ہی مستقبل قریب میں صد فیصد گھروں میں صاف اورمحفوظ پانی فراہم کیاجائے گا۔ اس کے علاوہ گوا ،ہریانہ ، پنجاب ، انڈومان ونکوبار جزائر، پڈوچیری ، دادرہ ونگرحویلی اور دمن ودیو ، ‘‘ہرگھرجل ’’ تصدیق شدہ ریاستیں اورمرکز کے زیرانتظام علاقے ہیں ۔ یعنی ان ریاستوں اورمرکز کے زیرانتظام علاقوں میں گاؤں میں رہنے والے لوگوں نے گرام سبھاؤں کے ذریعہ تصدیق کی ہے کہ گاؤوں کے سبھی گھروں اورسرکاری اداروں میں پانی کی محفوظ ، باقاعدہ اورخاطرخواہ مقدار میں سپلائی کی جارہی ہے۔
مرکزی اور ریاستی سرکاروں کی انتھک کوششوں کی بدولت پورے ملک کے 9.06لاکھ  اسکولوں اور9.39لاکھ  آنگن واڑی مراکز میں پائپ کے ذریعہ پینے کے صاف پانی کی سپلائی کو یقینی بنایاجاسکاہے ۔ ہمارے ملک کے 112امنگوں والے اور خواہش اضلاع میں ، جل جیون مشن کے آغاز کے موقع پر ، صرف 21.64لاکھ  گھروں میں پائپ کے ذریعہ پینے کا پانی فراہم کیاجارتھا جبکہ آج یہ تعداد بڑھ کر 1.67کروڑ تک پہنچ گئی ہے ۔
تلنگانہ کے تین امنگوں والے اضلاع  ، گجرات میں دواضلاع  اورپنجاب  اور ہریانہ  اورہماچل پردیش  میں ایک ایک ضلع نے پائپ کے ذریعہ صدفیصد گھروں میں صاف پانی فراہم کئے جانے کی خبرملی ہے ۔ حکومت ہند ، ریاستوں اورمرکز کے زیرانتظام علاقوں کے ساتھ ساجھیداری میں انتھک اورمسلسل کام کررہی ہے تاکہ اس اسکیم کے نفاذ کی رفتار میں تیزی لائی جاسکے ۔
جل جیون مشن –جے جے ایم کی بدولت دیہی آبادی کو خاطرخواہ اورقابل ذکر سماجی اوراقتصادی فائدے پہنچے ہیں ۔ پائپ کے ذریعہ پینے کی لگاتا ر سپلائی کے سبب عام لوگوں اورخاص طورپرخواتین اورنوجوان لڑکیوں کوبہت راحت پہنچی ہے اور اب انھیں اپنے اپنے گھروں کی روزمرہ کی ضروریات پوری کرنے کے لئے کی بالٹیاں بھرکرنہیں لاناپڑتااوراس طرح انھیں صدیوں پرانے بیگارکی طرح بھگتنے والے کام سے نجات مل گئی ہے اوراس طرح جووقت بچتا ہے اسےآمدنی سے متعلق سرگرمیوں ، نئی نئی مہارتیں سیکھنے اوربچوں کی تعلیم میں مدد کرنے میں استعمال کیاجاسکتاہے ۔
ان اسکیموں کی طویل مدتی ہمہ گیریت کی حصولیابی کے مقصد سے ، اسکیموں کی منصوبہ بندی ، نفاذ ، کام کاج اوردیہی گھروں میں پائپ کے ذریعہ پانی کی سپلائی کے نظام کی دیکھ بھال کے دوران ، شروع سے ہی برادری کی حصہ داری اورشرکت کومرکزی اہمیت دی گئی ہے ۔ملک کے گاؤوں کی پانی اورصفائی ستھرائی سے متعلق 5.24لاکھ سے زیادہ کمیٹیاں  /پانی سمیتیاں قائم کی گئی ہیں ۔ اس کے علاوہ 5.12لاکھ گاؤوں سے متعلق عملی منصوبے  تیارکئے گئے ہیں ۔ جن میں پینے کے پانی کے ذرائع کو بہتربنانا، آلودہ پانی کو قابل استعمال بنانا اور اس کا دوبارہ استعمال اورگاؤوں کے پانی کی سپلائی کے نظام میں باضابطہ طورپرکام کاج اوردیکھ بھال وغیرہ شامل ہیں ۔
جل جیون مشن کے آغاز کے موقع پر ، 22016بستیاں اورعلاقے ، 1.79کروڑآبادی  پینے کے پانی کے ذرائع میں آرسینک فلورائیڈ کی آمیزش سے متاثرتھی اورریاستوں اور مرکزکے زیرانتظام علاقوں سے موصولہ خبروں کے مطابق ، اب آرسینک /فلورائیڈ سے متاثرہ سبھی بستیوں اورعلاقوں میں پینےکا محفوظ پانی دستیاب ہے ۔
‘‘سب کاساتھ ، سب کاوکاس ، سب کاوشواس اورسب کاپریاس ’’ نعرے پرعمل کرتے ہوئے ، جل جیون مشن ، ایس ڈی جی کی حصولیابی کی جانب بڑھ رہاہے ،یعنی دیہی علاقوں میں سبھی گھروں ، اسکولوں ، آنگن واڑیوں اوردیگرسرکاری اداروں میں پائپ کے ذریعہ پینے کے صاف کے بندوبست کے ذریعہ سبھی کو محفوظ اورکفایتی پانی فراہم کیاجارہاہے ۔